### Beslutningstema

I denne sag igangsættes udvalgets proces vedr. budgetlægningen for 2024

Udvalgets arbejde omfatter:

* Drøfte og fordele forslag til rådighedsbeløb til de forskellige opgaver på basisanlæg
* Drøfte og kvalificere øvrige anlægsprojekter opført på investeringsoversigten

### Sagsfremstilling

Økonomiudvalget har på mødet, den 22. marts godkendt proces for budgetlægningen 2024, som blandt andet indeholder følgende:

Anlæg

Forud for budgetlægningen for 2024 udarbejder Direktionen et oplæg til, hvordan der skabes råderum for anlægsinvesteringer i overslagsårene inden for anlægsrammen

Direktionen tilrettelægger en proces som sikrer at fagudvalgene i juni måned kan drøfte prioritering og forslag til udmøntning af anlægspuljer som skal indgå i grundlag for minibudgetseminaret. Processen skal indeholde

* Kvalificeret oplæg til årligt basisanlæg på 40 mio. kr. som kan sikre vedligeholdelse af kapitalapparat
* Ramme til nødvendige udviklingsinitiativer i forhold til struktur og kapacitet
* Ramme til strategiske udviklingsinitiativer

Eventuelle anlægsforslag fra eksterne (interessegrupper og foreninger m.v.) kan indgå i fagudvalgenes drøftelser i juni måned, således at de ligger klar til minibudgetseminaret. Det samme gælder eventuelle nye politiske forslag fra fagudvalgene.

Selma Johansen

Økonomiudvalget har på mødet, den 17. maj 2023 godkendt forslag til investeringsoversigt 2024-2027, som danner udgangspunkt for budgetlægningen 2024-2027. Investeringsoversigten indeholder et nyt basisanæg på 40 mio. kr. årligt.

Principperne for basisanlæg er:

* Fast årlig anlægsramme på 40 mio. kr. (2024-prisniveau). Heraf udgør Teknik- og Miljøudvalgets andel 21,350 mio. kr. årligt (2024-prisniveau)
* Anlægsrammen for det enkelte fagudvalg fastholdes fra år til år
* Det enkelte fagudvalg kan i forbindelse med budgetlægningen ændre størrelsen af de enkelte rammepuljer indenfor eget udvalgsområde
* Konkret udmøntning af puljerne for budgetåret sker i fagudvalgene og indgår som grundlag for budgettet
* Anlægsbevillinger til de konkrete projekter besluttes i Kommunalbestyrelsen og finansieres af de afsatte rammepuljer. Anlægsbevillinger gives som bruttobevillinger

Marius Christensen generelt dækker dels over en række vedligeholdelsesopgaver omkring IT struktur, energioptimering af bygninger, legepladser, haller, svømmehaller m.v. og dels en række rammepuljer som sikrer finansiering af projekter til eksempelvis cykelstier, trafiksikkerhed, gaderenovering, planlægning, landsbyfornyelse, miljø og natur m.v.

Fagudvalgets opgave:

* Forud for udvalgets drøftelse og fordeling har forvaltningen udarbejdet konkrete forslag til fordeling af rådighedsbeløb til de forskellige opgaver. Forslaget konkretiserer og beskriver hvilke projekter, der kan forventes gennemført i 2024
* Udvalget drøfter og beslutter fordeling og beskrivelser på mødet i juni. Dette ingår herefter i forslaget til en samlet investeringsoversigt som indgår i den videre budgetlægningsproces med endelig vedtagelse medio oktober

* Udvalget drøfter og kvalificerer udgiftsfordelingen af de øvrige anlægsprojekter, som er opført på investeringsoversigten under struktur og kapacitet/strategiske udviklingsinitiativer

Når budgettet er vedtaget ansøger fagudvalget efterfølgende Kommunalbstyrelsen om konkrete anlægsbevillinger - alternativt rammebevillinger hvor det giver mening. Disse anvises finansiering med de afsatte rådighedsbeløb på udvalgets område.

### Direktionen indstiller,

at forslag til basisanlæg på fagudvalgets område drøftes og fordeles,

at forslag til øvrige anlægsprojekter drøftes og kvalificeres, og

at sagen oversendes til budgetbehandlingen 2024.

### Beslutning

Sagen oversendes til budgetbehandlingen 2024, idet forslag til basisanlæg uddybes i bilag 2, således at projektantal og [adresse] mm. synliggøres i skemaerne.